陸振芬

陸振芬，字令遠、敬粹，南直隸松江府華亭縣（今上海市松江縣）人，清朝政治人物。

 生平 
順治六年（1649年），登進士，授廣東布政使司參議清實錄：世祖章皇帝實錄 ,44卷，兼按察使司僉事、分巡嶺東道，后任廣東惠潮道副使，隨軍南征南雄。順治七年，攻克韶州。順治八年，大軍抵達潮州，其檢制土官，招集流亡。順治十年，用計誅殺叛將郝尚久。后借病歸鄉，家居四十年去世民国·趙爾巽等，《清史稿》（卷247）：“陸振芬，字令遠，江南華亭人。順治六年進士。時兩粵未平，廷議破格用人，即新進士中遴才除道府。振芬授廣東惠潮道副使，從師南征。是冬，克南雄。七年春，度大庾嶺，次韶州。韶州以南望風降，進規會城，既下，振芬與總兵郭虎率師赴惠州，剿撫歸善、海豐諸寨。將至，諸寨窺兵寡，出拒。振芬選精銳數百人繞出其旁擊之，獲一隊，諸寨皆懼。於是諭以禍福，降者踵至。至海豐，守者抗不下。振芬與虎駐五坡驛，他將自羊蹏嶺會師合攻之，遂克其城。碣石衞亦降。
八年，抵潮州，上官，聯結諸鎮，檢制土官，招集流亡，簡省徭役，民始有更生之樂。亂甫定，用法嚴，郡縣輒濫禁無辜。振芬與屬吏約，期五十日清庶獄，囹圄為空。九年，會師復平遠，總兵郝尚久故降將，陰持兩端，聞將改授水師副總兵，結山海諸寇僭立帥府。振芬牒大吏策弭變，不應。十年春，尚久自署新泰侯，舉兵圍道署。振芬諭以大義，不從，使告變。秋，固山兵至，振芬約為內應，引外兵入，誅尚久。事平，引疾歸里。家居四十年乃卒。”。有子陸祖彬。

 延伸阅读 


参考文献

Category:華亭陸氏
Category:清朝廣東按察司僉事
Category:清朝廣東布政使司參議
Category:清朝嶺東道